El primer linx que neix al Pirineu des de fa més de 100 anys - M'agrada Catalunya\nMicrodonacions Bonpreu Esclat - Mes de juliol 63.000 euros recaptats...\nEl passat 28 de maig va néixer al Pallars Sobirà un linx d’una espècie autòctona, el linx boreal o europeu, que es va extingir de la zona pirenaica a principis del segle passat. A diferència del linx ibèric, el linx boreal és una mica més gran.\nEls pares del petit Linx, que encara no té nom, a l’espera que els nens de les escoles properes decideixen com el bategen, són la Lu i l’Ui, dos linxs que van arribar al Centre de MónNatura Pirineus l’any 2008, procedents d’un zoològic de Galícia.\nEl petit linx ha nascut al centre que MónNatura té al municipi de Son, un petit poble de l‘Alt Àneu al Pallars Sobirà. Hauria estat millor que naixés en llibertat, però de moment ja és un primer pas per anar recuperant aquesta espècie autòctona del Pirineu.\nMónNatura Pirineus és un equipament de la Fundació Catalunya La Pedrera, un centre d’educació ambiental i interpretació de la natura en els Pirineus i recuperació de la seva fauna.\nReintroduir el linx boreal o europeu al Pirineu no és una prioritat en aquests moments, sobretot per la polèmica que va haver-hi amb l’ós Goiat per part dels ramaders de la zona, ara tenen por que el linx també ataqui al bestiar.\nEl linx no acostuma a atacar ramats, passa més desapercebut i en canvi sí que seria beneficiós pel reequilibri del medi natural, actualment al Pirineu hi ha molts herbívors que no tenen cap predador que signifiqui un perill per ells, més que l’ós bru El linx seria un bon sistema per controlar la superpoblació d’aquestes espècies, com les daines, els cabirols, les llebres o d’altres petits carnívors que representen una amenaça pel gall fer.\nEsperem que aviat els nens decideixin quin nom posar-li al petit linx, que no se separa ni un moment de la seva mare.\nACTUALITAT, NATURAarbres, Ós bru, Pirineu\nA l’Alt Pirineu planten 9.000 arbres fruiters perquè mengi l’Ós Bru\nACTUALITAT, NATURALinx, Litio


Guardiola: “Admiro la fortalesa d’aquests jugadors” - FC Barcelona\nHomeFutbolPrimer EquipNotíciesGuardiola: “Admiro la fortalesa d’aquests jugadors”\nGuardiola: “Admiro la fortalesa d’aquests jugadors”\nVANESSA FORNS - 11/12/2011 | 00:00\nEl tècnic barcelonista destaca com, malgrat el cop que ha suposat el primer gol del Reial Madrid, els seus futbolistes han tret el valor suficient per acabar remuntant el marcador El de Santpedor està convençut que aquesta derrota no enfonsarà anímicament els de Mourinho i afirma que “el Madrid seguirà sent el rival més fort a batre”\nGuadiola, durant el partit contra el Reial Madrid / FOTO: MIGUEL RUIZ - FCB\nDesprés de la victòria per 1-3 davant el Reial Madrid, Josep Guardiola ha comentat que se sentia "més que encantat" amb l'actuació del FC Barcelona a l'estadi Santiago Bernabéu. "Hem controlat el partit, les contres del nostre rival i hem generat les suficients ocasions de gol", ha apuntat el tècnic barcelonista. Però si d'una cosa se sent especialment orgullós el de Santpedor és de "la valentia i la fortalesa" que els seus jugadors han demostrat sobre el terreny de joc, principalment per la manera com s'han sobreposat al gol matiner de Benzema.\n"Admiro la fortalesa d'aquests jugadors. Tenen molta experiència a les seves cames i també als seus caps, i han sabut sortir endavant", ha indicat Guardiola, que a la vegada ha ressaltat que "als jugadors els agrada jugar i atacar". En aquesta mateixa línia, l'entrenador blaugrana ha ressaltat que la "imatge perfecta" d'aquesta forma de reaccionar l'equip és que, "després del gol del Reial Madrid, Valdés ha seguit jugant la pilota". "És la imatge de la fortalesa d'aquest equip, i prefereixo que perdi la pilota però que es doni continuïtat al joc des de darrere, i ho hem aconseguit", ha afegit, just abans de recordar que "guanyar aquí sempre té mèrit, perquè és molt difícil".\nMolta Lliga per endavant\nGuardiola està convençut que, malgrat la derrota que ha patit aquest dissabte contra el Barça, l'equip de Mourinho "seguirà sent el rival més fort a batre". "Aquesta derrota no enfonsarà anímicament el Madrid. Són professionals i molt bons jugadors", ha afegit en aquest sentit. A la vegada, el de Santpedor ha insistit en la idea que "queda moltíssima Lliga per endavant".\n"Ni la competició estava sentenciada si haguéssim perdut ni ara el Madrid està a baix. Va amb la filosofia d'aquesta casa. No oblidem que si guanya el partit que li queda a Sevilla és el líder. Quin interès hi ha a fer campió un equip al novembre o al desembre? Ens hem de centrar en el joc i ja veurem què passa al final", ha conclòs.\nEl vídeo de les cares del clàssic Madrid-Barça\nEl Madrid-Barça, en dades\nGuardiola’s Barça continues unbeaten in Madrid


Pensem-hi un poc...: finalment...\nL'altra setmana me va tocar "predicar" aquest evangeli als infants de catequesi de la emva parròquia. M'hauría estimat mñes qualsevol altra fragment, però...\nels vaig voler fer veure que tot te un final, tant les coses com la vida. Qui més, qui manco, ha perdut un ésser estimat, un avi, una àvia. Hem de pensar que la mort forma part de la vida. Però sobre tot, els vaig indicar una frase que en l'evangeli d'avui no apareix, perque acaba abans: no us retgireu!\nCom diu en Bep, "tot és inestable". Res és per sempre. "Res dura cent anys". Però no hem de tenir por, si ens posem en mans de Déu, ell ens acompanya. Si ho volem arreglar amb les nostres propies forces, serà un fracàs...\nJoan Manuel Mercadal Victory\nDimarts XXXIV de durant s’any.\nHi haurà grans terratrèmols, fams i pestes per tot arreu.\nPer a gaudir des convit de la vida en totes les seves vertents, en lo bo i en lo dolent, en l’alegria i en la tristesa, en la salut i en la malaltia, en la vida i en la mort... Em sembla que no hi ha altre remei més que passar per una o vàries crisis en que podem sentir grans terratrèmols, fams i pestes al nostro interior.\nPerò de la paraula crisis, etimològicament rallant, s’en desprèn la paraula criteri, un criteri que ens du a “veure” i gaudir del Regne de Déu que ja ès entre noltros.\nUna vegada, no ho record massa bé, però crec que era visitant una ciutat romana en ruïnes a Girona, hi havia un cartell escrit en varis idiomes que deia: “Perill, totes les estructures son inestables”. A l’endemà, en s’estona de pregària que faig cada matí abans d’arrancar amb ses activitats quotidianes, vaig pensar (o resar): Ses paraules que hi havia escrites a dit cartell, eren una veritat absoluta. “Totes ses estructures materials, son inestables”, paradoxalment, només lo espiritual ès estable.\nVull viure de lo millor\nSense haver experimentat\nNi viure sa dificultat\nPer aprendre he de passar-ho\nPer viure sa resurrecció\nPrimer he de ser crucificat\nEnviat per Joan M. Mercadal a 11/23/2010\nHem d'estar atents.\nAdvent, temps d'espera.\nEl regne ja és aquí\naltra vegada, confiança\nAvisats, pero amb confiança.\nara, la de dilluns\nla normalitat "anormal"\nde viatge i tot\nel cec del camí\nJo no som futbolero...\n"A Dios rogando...!"\nGuardar la vida és "perdre el temps"; Perdre el te...\nun dia endarrera...i la fi del món\nCuidem el seu humà... en el seu conjunt\nLes basíliques, i el nostre cos\nsetanta vegades set...\nlo primer és lo primer\nhem de ser més vius...\nAmb retard, però aquí la teniu.\nLa felicitat i el seguiment de Jesús\nElls ens van al davant\nEls Sants desconeguts


PUMSA presenta el projecte d'urbanització de la ronda de Barceló - Ajuntament de Mataró\nPUMSA presenta el projecte d'urbanització de la ronda de Barceló\nEl president de l'entitat municipal Promocions Urbanístiques de Mataró, SA, (PUMSA), Arcadi Vilert, juntament amb l'arquitecte Manuel Brullet, ha presentat aquest matí el projecte d'urbanització de la ronda de Barceló. Aquest projecte, que es presentarà a aprovació inicial dilluns per part de la Junta de Govern Local, forma part del Pla de millora urbana de la ronda de Barceló i l'illa Fàbregas i de Caralt que s'anirà desenvolupant per fases. Concretament el projecte de la ronda de Barceló contempla la millora dels carrers, de les zones verdes i la renovació de les xarxes de serveis existents en aquest àmbit.\nL'objectiu de la intervenció és la reconversió de la ronda de Barceló en un gran saló urbà pensat, sobretot, per als vianants.\nAquest projecte d'urbanització, redactat per l'arquitecte Manuel Brullet, del despatx Brullet i Associats, i l'enginyer Jordi San Millàn, desenvolupa una part del Pla de de millora urbana, aprovat definitivament per la Generalitat el passat dia 25 de gener de 2007.\nEl projecte que avui s'ha presentat correspon a la urbanització de l'àmbit de la ronda de Barceló, que inclou la millora d'aquest vial, dels carrers de Casto Méndez Núñez i dels Germans Thos i Codina, del tram del Camí Ral entre els carrers de Josep Abril i de la Cooperativa, i dels espais públics de l'interior de les illes centrals de la ronda de Barceló.\nUna de les principals actuacions serà l'eixamplament de la ronda fins als 34,4 metres, dels quals la calçada, amb doble sentit de circulació, n'ocuparà 6,4 metres i comptarà, a més, amb un espai per a aparcaments. Les dues voreres tindran 11,5 metres d'amplada cadascuna, i estan plantejades com una estructura no lineal al llarg de la qual aniran sorgint diferents espais de lleure per als vianants.\nEls edificis que s'alineen a banda i banda de la ronda es construiran amb la planta baixa reculada de manera que crearan uns porxos en voladís, és a dir, sense pilars, que protegiran als vianants del sol i de la pluja a tot el llarg del vial. La planta baixa està reservada per a locals comercials, que revitalitzaran l'activitat econòmica del sector.\nD'altra banda, a l'interior de les dues illes centrals de la ronda de Barceló, es preveu l'espai necessari per a la ubicació de dos equipaments, cadascun d'ells amb una zona verda que s'urbanitzarà per tal de crear nous espais de lleure per als ciutadans.\nEl projecte d'urbanització inclou la renovació de totes les xarxes de serveis existents (clavegueram, aigua potable, electricitat, gas i telecomunicacions); la pavimentació tant de les calçades com de les voreres de tots els carrers afectats i dels espais interior d'illa amb diferents materials i colors per tal d'aconseguir un efecte no lineal de l'espai. El projecte també inclou la col·locació de nou enllumenat públic, concretament es col·locaran dos tipus de fanals diferents, uns més alts per il·luminar la calçada i uns altres de més baixos per donar a l'espai un aspecte més recollit. També es preveu nova senyalització, semàfors i mobiliari urbà.\nLa jardineria també persegueix trencar l'efecte lineal de la ronda amb la plantació d'arbres al llarg de la ronda en forma de ziga-zaga. Els arbres de tres tipus diferents d'espècies vegetals i amb flors de diferents colors donaran un toc de color a l'espai. També s'instal·larà una xarxa de rec automatitzat. Per últim, es col·locaran contenidors soterrats per a la recollida selectiva de residus urbans.\nEs preveu iniciar les obres d'urbanització l'any 2008 un cop aprovat el projecte definitivament.\nLa urbanització a l'àmbit de la ronda de Barceló és la primera fase d'una sèrie d'actuacions previstes dins el Pla de mllora urbana de la ronda de Barceló i l'illa Fàbregas i de Caralt.\nEl Pla de millora contempla dos àmbits d'actuació: el de la ronda de Barceló, amb una superfície de 30.082 m2, configurada pel teixit urbà existent entre el Camí Ral, l'Avinguda del Maresme i part de les illes que donen ambdós façanes a la ronda; i el de l'illa Fàbregas i de Caralt, amb una superfície de 9.629 m2, configurada pel carrer de Miquel Biada, la ronda d'Alfons XII, carrer de José M. Torrijos i passatge de José M. Torrijos.\nAquest Pla urbanístic preveu a l'àmbit de la ronda 692 nous habitatges a banda i banda de la ronda, 32% a preus públics, amb comerços a les plantes baixes, dos equipaments, un aparcament públic sota la ronda amb 310 places i la construcció de 2.231 places privades d'aparcament integrades als nous edificis.\nAl final de la ronda, fent cantonada amb l'avinguda del Maresme, es preveu la construcció d'una torre de 80 metres d'alçada i una plaça a dos nivells, un primer situat a nivell de la ronda i l'altre connectat amb la rampa del futur pas soterrat de vianants.\nTambé es preveu nous espais lliures o zones verdes i un pas soterrat que doni accés directe amb la part central del port, passant per sota de l'avinguda del Maresme, les vies del tren i el passeig Marítim.\nEl pressupost d'execució global del projecte d'urbanització és de 29.068.036 €. D'aquests, 11.368.000 €, corresponen a la primera fase del projecte, que s'ha presentat avui.\nEl pressupost restant es destinarà a la creació del pas soterrat del port; la urbanització de la ronda d'Alfons XII entre el Camí Ral i el carrer de Miquel Biada; la urbanització del Camí Ral entre el carrer de la Cooperativa i de Lepant; i la urbanització dels entorns de la torre i del futur centre comercial de l'illa Fàbregas i de Caralt.


Sin categoría – Pàgina 2 – P4\nANEM ALS ESPAIS!!\nAquest mes d’octubre ja hem començat la normalitat després d’adaptar-nos tots plegats… Els dimarts anem als espais de joc simbòlic!! Allà ens ho passem d’allò més bé!! El joc simbòlic en aquestes edats és molt important. Els nens, quan juguen, s’expressen tal i com són, adquireixen determinades habilitats personals, desenvolupen la seva capacitat de relació […]\nPublicat perprofessors 14 d'Octubre de 2018 Publicat enSin categoríaDeixa un comentari a ANEM ALS ESPAIS!!\nJA HA ARRIBAT LA TARDOR!!!!\nEls Globus comencen el curs amb molta energia i les piles carregades per treballar aquesta nova estació. Aquests dies hem realitzat diferents activitats de la Tardor! Primer, hem fet un arbre de la Tardor que ens hem emportat a casa… Treballem els diferents colors de la Tardor amb la pintura i mullem les esponges de […]\nPublicat perprofessors 28 de Setembre de 2018 Publicat enSin categoríaDeixa un comentari a JA HA ARRIBAT LA TARDOR!!!!\nQuins primers dies més emocionants!! Hem pogut gaudir de la nostra classe, dels nostres companys i companyes, del joc, de les cançons, dels contes… Hem començat un nou curs ple d’il·lusió, descobriments, aprenentatges, motivació, alegria! Bon cap de setmana… Fins dilluns!!!!\nPublicat perprofessors 14 de Setembre de 2018 Publicat enSin categoríaDeixa un comentari a Inici de curs!!\nÚltim dia de curs… El comiat d’un curs preciós, ple d’aventures i d’emocions. Ens hem conegut, divertit, estimat… hem compartit els nostres dies amb somriures, “bon dies”, “bones tardes”, molts t’estimo, moltes abraçades… Hem pogut compartir mirades inoblidables. Ulls amb mirades màgiques. Mirades còmplices… Per últim… US ESTIMEM MOLT!!!!! Passeu un gran estiu! Molt bones […]\nPublicat perprofessors 22 de Juny de 2018 Publicat enSin categoríaDeixa un comentari a Bones vacances d’estiu!\nEntrades més noves 1 2 3 4 … 10 Entrades més antigues


SalaFlyHard » 2006 – Wolfenstein / Teatre Contemporani / Director: Jordi Casanovas\n2006 – Wolfenstein\nTRILOGIA HARDCORE VIDEOGAMES: Premi Revelació de la Crítica Teatral de Barcelona 2006-2007\nTRILOGIA HARDCORE VIDEOGAMES: Premi Crítica Serra d’Or 2006\nWOLFENSTEIN és la història d’un noi de prop de 29 anys, programador informàtic, que, fart que no li valorin el seu treball, plega de la feina i es tanca al seu petit pis durant més de tres setmanes. Només manté contacte amb l’exterior mitjançant un weblog des d’on apunta totes les coses que li fan ràbia. De fet, l’Eric s’ha tancat a casa per descobrir alguna cosa important.\nL’Eric inicia el contacte amb l’Ali, la noia pizzera que li porta una pizza cada nit. Ella és una conspiranoica que troba, en qualsevol lloc, algú que la vol fotre. A ells s’hi suma el Daryl, amic de l’Eric des que estudiaven informàtica. L’Eric els convenç perquè es quedin treballant en un projecte informàtic que farà que tota la humanitat sigui millor. Per ell, la tecnologia és una fe… una religió.\nEl problema és que l’Eric té una germana que es casarà en les pròximes setmanes, l’Eva, i que no està disposada a que ningú li prengui ni un segon de protagonisme.\nLa investigació es converteix en una tancada contra el món exterior. I el món exterior els comença a assetjar com si fos un western. Descobreixen que l’Ali, recelosa de tot, posseeix una pistola.\nIntèrprets: Roser Blanch, Clara Cols, Pablo Lammers, Sergio Matamala\nIl·luminació: Xavi Valdés\nProducció: Flyhard Produccions S.L., Areatangent, Kametta (Associació Teatral de Vilafranca)\n12 de gener de 2006. AREATangent, Barcelona.


LO CARRANQUER: Tarragona viu la millor diada castellera de Sant Magí de la història\nTarragona viu la millor diada castellera de Sant Magí de la història\nL’anomenada festa major petita de Tarragona, la de Sant Magí, ha viscut aquest dimarts la millor exhibició castellera de les colles de la ciutat gràcies sobretot als tres castells de gamma extra que han protagonitzat la Jove de Tarragona i els Xiquets de Tarragona. Els nou de vuit i cinc de nou amb folre d’uns, i el primer dos de nou emmanillat dels altres, han fet vibrar la tradicional plaça de les Cols en la millor diada de Sant Magí de la història. Els Castellers de Sant Pere i Sant Pau s’han sumat a la festa repetint el dos de set i descarregant el primer tres de vuit del seu historial mentre que els Xiquets del Serrallo han descartat el primer intent de quatre de vuit de l’any per assegurar una diada amb tres castells de la gamma alta de set que iguala la seva millor exhibició.\nLa Jove s’apunta el primer cinc de nou de l’any\nLa Colla Jove Xiquets de Tarragona ha iniciat la seva actuació demostrant el caràcter de colla gran. Han bastit el nou de vuit a primera ronda, el novè del seu historial. Si bé el castell s’ha alçat sense complicacions, després de l’aleta, la canalla petita d’un dels tres poms de dalt s’ha despenjat i això ha fet que la colla el considerés com a castell carregat. Han volgut treure’s l’espineta al segon torn i ho han fet de la millor de les maneres ja que els de la camisa lila s’han apuntat el primer cinc de nou amb folre que proven enguany i el primer que descarrega cap colla aquesta temporada després que els Minyons el coronessin a la festa major egarenca. Han completat la seva actuació sumant el tres de nou amb folre, vint anys després d’estrenar-ne el primer. Han descartat el pilar de set amb folre però han completat el de sis sense problemes.\nEls Xiquets de Tarragona estrenen la gamma extra\nLa colla degana de la ciutat de Tarragona, els Xiquets de Tarragona, ha fet aquest dimarts una passa endavant en completar per primer cop un castell de gamma extra. Ha estat en la segona ronda de la diada, quan han bastit el primer dos de nou amb folre i manilles del seu historial. El castell s’ha coronat amb molta serenor i, tot i necessitar d’un esforç extra durant la descarregada, els tarragonins l’han sabut fer seu amb veterania. Han segellat la millor actuació de la seva història descarregant el tres de nou amb folre al primer torn i defensant al límit un quatre de nou folrat que mai no havien completat en aquesta jornada. La cirereta ha arribat a la ronda de pilars quan els Xiquets han descarregat l’espadat de sis.\nSant Pere i Sant Pau carrega el primer tres de vuit de la seva història\nAnimats pels recents èxits del dos de set i el pilar de sis aconseguits aquesta temporada, els Castellers de Sant Pere i Sant Pau s’han apuntat a la festa dels castells carregant el primer tres de vuit del seu historial. La colla de la camisa verda havia coronat el quatre de vuit al 1995 però des de llavors no havia tornat a assaborir l’aleta dels vuit pisos. Després de descarregar el cinc de set en primera ronda, i el dos en el segon torn, han decidit fer un salt de qualitat per provar a plaça el seu primer tres de vuit. El castell s’ha alçat amb pausa, buscant una execució tranquil·la, però li ha faltat gas per aguantar la descarregada. No han pogut arrodonir l’actuació amb el pilar de sis, que avui ha fet llenya abans de coronar.\nEls Xiquets del Serrallo descarten el quatre de vuit\nTot i que la formació del barri mariner ha treballat amb intensitat el quatre de vuit les darreres setmanes, avui han decidit aparcar-lo per portar-lo a plaça el proper 11 de setembre amb prou garanties per descarregar-lo. No obstant, els Xiquets del Serrallo han tornat a segellar una magnífica actuació en descarregar tres castells de la gamma alta de set. Han completat el cinc de set en la primera ronda i han deixat la seva millor construcció, el set de set, pel segon torn. Els Xiquets han completat el set sense complicacions, si bé amb l’entrada de la canalla l’estructura del tres s’ha estirat de mides a la part alta. Han finalitzat la seva actuació descarregant el quatre de set amb el pilar.\nText extret de http://www.ara.cat/societat/Tarragona-millor-Sant-Magi-historia_0_1196280567.html\nSecció: Castells Moixigangues i Falcons, Festes tradicionals, Sant Magí


Santa Elena Peninsula Allotjaments vacacionals - Santa Elena, Equador | Airbnb\nLloguers vacacionals a Santa Elena Peninsula\nEls allotjaments vacacionals més ben valorats a Santa Elena Peninsula\nAllotjament sencer: apartament amb serveis · 7 hostes · 8 llits · 3 banys\nAllotjament sencer: allotjament residencial · 10 hostes · 7 llits · 2 banys i mig\nUna vida moderna a la platjaEs tracta d'un habitatge modern de nova construcció situat a la platja i amb accés privat directe. Estil modern, propietat de dues plantes. Sala d'estar/zona social oberta a la planta baixa i 2 grans dormitoris, cadascun amb bany privat a la planta superior. Tots els mobles i electrodomèstics nous. Cuina de concepte obert, encimeres de granit, armaris a mida i estanteries. Molt espai d'emmagatzematge, aigua calenta, aire condicionat, internet i sistema de seguretat. Adossat garatge de 2 cotxes, 2 dormitoris, 2,5 banys. Servei de mucama i/o bugaderia a petició.\nEquipament i serveis que triomfen als allotjaments vacacionals a Santa Elena Peninsula\nAltres allotjaments vacacionals fantàstics a Santa Elena Peninsula\nEspectacular casa de platja a Punta Blanca\nHermosa casa davant la platja a Ballena


El Corredor Polonés s'acomiada hui dels escenaris | L'Accent - Informació i comunicació popular dels Països Catalans\nEscrit per Redacció València Publicat el 09/01/2015\nDesprés d’una carrera llarga i intensa, el grup de rock d’Ontinyent s’acomiada del públic hui a les 19:30h a la Sala Gomis. En aquest concert de comiat -el segon després de l’actuació a l’aniversari de l’Ateneu de Beniarrés el desembre passat- el grup farà un repàs de la seua trajectòria musical des que va néixer l’any 2000. I hi haurà lloc també per a la presentació de les cançons del seu darrer disc publicat: Fenòmens Tangibles. El concert, d’una durada prevista d’hora i mitja, veurà passar a molts dels ex-membres de la banda. L’entrada serà gratuïta.\nDes que es va anunciar el comiat, el grup no ha deixat de rebre mostres de suport de molts seguidors i, també, del periodisme especialitzat, que des de fa anys, l’ha considerat com un dels referents de la música en valencià. El disc l’Embaràs d’Agnieszka, publicat l’any 2010, fou especialment aclamat per la crítica i rebé el Premi Ovidi al millor disc de rock.\nCansats d’anar contra corrent\nEn un comunicat fet públic el novembre de l’any passat, el Corredor Polonés es va mostrar esgotat per les dificultats que havien trobat en el panorama musical del país: “Tot i gaudir com a xiquets xicotets, -afirmaven- no hem pogut consolidar ni el grup ni l’estil dins del sector del rock en català”. I continuaven “si el component lingüístic ja és un entrebanc important pel poc suport, tan popular com per part de les administracions públiques (entrebanc que estàvem disposats a assumir per compromís i normalitat cultural), hem de sumar l’entrebanc de l’ínfim marge que dins del sector se li ha donat al tipus de música que fem. Un sector més preocupat en mantenir les castes actuals que no d’innovar i potenciar nous estils. Tanmateix, tot i sortir nous grups, alguns d’ells interessants i d’altres seguint la casta amb noves caretes, l’statu quo mantingut ens ha vençut. Cansats doncs, de pidolar almoines en cadascun dels festivals que s’organitzen al territori o de llançar-se a la selva dels circuits de sales pagant per avançat”.\nPocs mesos abans, amb motiu dels Primis Ovidi de la música en valencià, el grup ja expressava el malestar cap als promotors i organitzadors de concerts que no els havien donat prou suport, fins arribar a la decisió de desistir: “Tot plegat, fa que la situació acabe sent insostenible. Tristament, no hi ha cap valent ni valenta que aposte per un estil no normalitzat en valencià ni al País Valencià ni a la resta de territoris catalanoparlants, i això és un drama”.\nCategoria: Activitats culturals, Cultura Visualitzacions: 1789\nLa cavalcada de Reis com a eina de propaganda polítca a Sabadell


Viatge de fi de curs: Euskadi en 5 dies - Kultural Tours\nAmb aquest viatge tindrem la oportunitat de descobrir Euskadi a través d’un itinerari molt dinàmic, on es combinen activitats culturals i paisatgístiques amb la pràctica d’esports d’aventura.\nDIA 1: ESCOLA / DONOSTI\nSortida de l’escola a primera hora del matí en direcció a Donosti. Parades en ruta per esmorzar. Continuació del viatge, arribada a Donosti i temps lliure per dinar (portat de casa). A continuació, visita guiada de la ciutat amb guia local, on destaca: l’Ajuntament, Teatre Victòria Eugènia, Seu Foral de la Diputació… Després de la visita, trasllat al hostel. Sopar i allotjament.\nDIA 2: DONOSTI / ORIO / ZUMAIA / DONOSTI\nEsmorzar i sortida en bus per fer les activitats de kayac i pàdel surf a la costa d’Orio amb monitors especialitzats. Dinar pícnic. Per la tarda, farem senderisme guiat pels Flysch de Zumaia. Acabada la visita, retorn a Donosti. Sopar i allotjament.\nDIA 3: DONOSTI / DEBA / DONOSTI\nEsmorzar i sortida en bus per fer una activitat de surf a la Platja de Deba. Acabada l’activitat, tornarem a Donosti per dinar en restaurant. A la tarda, farem una ruta amb bicicleta d’unes 2h amb monitors titulats. Dividirem el grup en dos. Mentre un grup té temps lliure (platja, compres…) l’altre grup farà el recorregut amb bici per la ciutat de Donosti. Sopar i allotjament.\nDIA 4: DONOSTI / BILBAO / DONOSTI\nEsmorzar i sortida en bus cap a Bilbao. Visita al guiada al Museu Guggenheim. El seu edifici està cobert per panells de titani, construïts per captar la llum. Acabada la visita, anirem al casc antic, anomenat “els 7 carrers”, la zona més animada de la ciutat. Destaca també la Catedral de Bilbao i la Plaça Nova. Dinar lliure de pinxos i tarda lliure a Bilbao. Tornada a Donosti, sopar i allotjament.\nDIA 5: DONOSTI / ESCOLA\nEsmorzar i sortida per fer una activitat de pilota basca amb pelotaris professionals. Sortida en bus cap a la nostra escola. Parada en ruta per dinar en restaurant. Arribada a l’escola i fi dels nostres serveis.\nAutocar pels trasllats indicats al programa\nEstada de 4 nits en hostel a Donosti en règim de pensió completa\nActivitats i visites especificades a l’itinerari\nGratuïtats pels professors acompanyants


Federació catalana d'esports per a cecs | FCECS » TORNEIG CIUTAT DE BARCELONA DE GOALBALL 2017\nTORNEIG CIUTAT DE BARCELONA DE GOALBALL 2017\nEL GOALBALL CATALÀ VA VIURE EMOCIONS FORTES EN UN MEMORABLE TORNEIG INTERNACIONAL DE CARÀCTER AMISTÓS.\nCATALUNYA VA QUEDAR-SE A PROP D’ALÇAR LA COPA DEL TORNEIG EN CATEGORIA MASCULINA I FEMENINA DINS D’UNA COMPETICIÓ D’ALT NIVELL.\nLa primera edició del Torneig Internacional *Ciutat de Barcelona* de goalball es desenvolupà durant els dies 17, 18 i 19 de novembre als espais de la principal seu catalana de l’ONCE.\nLa presentació oficial del campionat va tenir lloc durant el matí de divendres 17 a les instal·lacions del Museu Olímpic i Paralímpic de Barcelona situat a Montjuïch. Aquesta breu cerimònia va comptar amb els parlaments del President de la Federació Catalana d’Esports per a Cecs i Deficients Visuals, Manel Eiximeno, i del seleccionador de Catalunya, David Huguet. A més, l’esmentada Federació també va aprofitar per sumar-se públicament a la denuncia contra tota discriminació per raó de gènere i contra la violencia masclista, donant lectura al manifest.\nDesprés d’una visita guiada pel Museu, en la qual els assistents van poder veure i tocar diferents exposicions envers l’esport com a eix transversal, ja va començar el torneig amb la disputa dels partits en el decurs de la tarda del divendres 17, tota la jornada del dissabte 18 i el matí del diumenge 19 al Poliesportiu de la Delegació Territorial ONCE-Catalunya.\nEls alemanys i les belgues van aconseguir endur-se, respectivament, el títol de la competició proclamant-se com a campions.\nA la categoria femenina, la fase de lliga va suposar un tram de la competició bastant igualat i amb alguns resultats molt ajustats, on els quatre equips van demostrar molta competitivitat.\nA les finals del matí de diumenge, Aragó va superar a Hongria en la disputa de la tercera i quarta plaça. Malgrat fer molt bon paper, les joves jugadores d’Hongria potser van acusar la poca experiencia davant d’altres equips més rodats. I a la gran final per aconseguir l’or, Catalunya no va poder vencer a la selecció de Bèlgica. Un enfrontament que va transcórrer d’una forma molt emocionant durant la primera part, però el conjunt belga va posar més distància al marcador durant el segon temps del partit amb un resultat definitiu de 6-1. Cal destacar que Bèlgica és una de les seleccions femenines que competeixen a primer nivell en l’escenari europeu tal com va quedar reflectit durant el torneig, desplegant una gran solidesa defensiva. No obstant això, les noies catalanes no van recular davant d’un rival d’aquesta magnitud, i fins i tot, van aconseguir un empat contra les belgues a la fase de lliga.\nLa classificació definitiva va repartir-se d’aquesta forma: Bèlgica (campiona i primera posició), Catalunya (subcampiona i segona posició), Aragó (tercera classificada) i Hongria (quarta classificada).\nA la categoria masculina, els quatre equips van desenvolupar una fase de lliga en la qual van destacar aspectes rellevants, com la superioritat de la selecció d’Alemanya (amb jugadors que es van proclamar subcampions d’Europa recentment), i l’absència d’un component destacat entre les files del conjunt càntabre.\nA les finals del matí de diumenge, Algèria es va imposar contra Cantàbria durant la disputa de l’encontre per la tercera i quarta posicions, mentre que Catalunya no va poder superar la gran potència ofensiva i la solidesa defensiva del conjunt alemany durant la final del campionat. A la primera part, catalans i alemanys van mantenir un joc molt igualat, i a la segona part, alguns errors defensius van condemnar a la selecció catalana. No obstant això, Catalunya va lluitar fins al final plantant cara a un rival de gran entitat, disputant un partit vibrant d’alta intensitat que va concloure amb un resultat definitiu de 12-9 a favor d’Alemanya.\nLa competició va finalitzar amb la següent classificació: Alemanya (campió i primer classificat), Catalunya (subcampió i segon classificat), Algèria (tercera posició) i Cantàbria (quarta posició).\nCom a cloenda, la celebració de l’entrega de trofeus i diplomes del torneig va comptar amb la destacable presencia del President de la Federació Catalana d’Esports per a Cecs i Deficients Visuals, Manel Eiximeno, el cap de la Unitat de Cultura i Esports de la Delegació Territorial ONCE-Catalunya, Josep Pitarch, el Vicepresident I del Consell Territorial de l’ONCE a Catalunya, David Bernardo i la vicepresidenta de la FCECES Dolors Luna.\nEl pavelló, engalanat amb les banderes dels països participants, disposà d’un escenari a mode de pòdium per on van desfilar els protagonistas del torneig.\nSens dubte, aquesta celebració esportiva ha constituït un gran esdeveniment. L’afluència de seleccions internacionals, l’assistència d’àrbitres d’altres països, l’impacte mediàtic, la professionalitat organitzativa, i la presencia d’importants convidats relacionats amb el món de l’esport han fet que aquest torneig arrenqui amb molta força posant el llistó ben alt per properes edicions.\nA CATALUNYA, FEM HISTÒRIA. EL GOALBALL CATALÀ ARRIBA MÉS LLUNY.\nGolbol, un esport de cinc sentits


El meu raconet secret: STAY\nFa molts dies que tenia ganes de muntar aquest post, i per fi ha arribat el dia en que ho faig! Suposo que molts de vosaltres ja n'heu sentit a parlar de la botiga STAY, primer a través de les xarxes socials, i després a la botiga física, a la Plaça Coprínceps.\nQue dir-vos que no sapigueu ja, segur que a moltes de vosaltres us passa el mateix que a mi, que és una perdició i us ho compraríeu tot, oi? Hi ha coses tan boniques, que és impossible sortir d'allí sense res! A més a més, ara també podeu comprar a través de la seva pàgina web!! Què per cert és moníssima! Cliqueu aquí per veure-la!\nParlant amb una de les propietàries de la botiga, l'Audrey, li vaig demanar que em fes cinc cèntims de com sorgeix la idea de crear STAY, el per què del nom, etc. Una mica de tot, vaja! Així que a continuació teniu les respostes:\n" El projecte STAY va començar a finals de l'any 2014 a través d'Instagram i Facebook, fins que el 16 de juliol de 2015 va arribar la botiga i ahir mateix, la pàgina web! La idea de STAY és buscar dissenyadors i/o marques que ens inspirin i tinguin alguna cosa especial. Hi ha productes de diferents paisos : USA, Anglaterra, Suècia, Dinamarca, França, Japó, Espanya, Itàlia...Una gran part de la nostra inspiració la trobem als diferents salons i fires als que assistim (París, Milà...).\nLa decoració que venem ara mateix és d'estil nòrdic, i la moda, accessoris...són més aviat d'estil Pop.\nEn referència a quin tipus de botiga és, la resposta és que és un tipus de botiga on presentem artistes i dissenyadors que per a nosaltres són especials. STAY inspired seria de manera resumida el significat del per què d'aquest nom, ja que com la botiga, significa està en moviment, canviant..."\nAquest és el meu granet de sorra per a vosaltres noies, només desitjar-vos tota la sort del món, i que seguiu sent com fins ara! Un plaer haver-vos conegut i gaudir de la vostra amistat! Desitjo que us agradi el post!\nQue me'n dieu? , no em direu que no és xula la botiga! A les que encara no hi heu passat, feu-ho aviat! Segur que sortiu amb alguna compra!\nEtiquetes de comentaris: andorra, detalls, shopping, stay\nAnònim 21 de setembre de 2015 a les 14:47\nMil gràcies per aquest post!!!!!!! Ens encanta!!!!!!!!! Kiss ..STAY\nMarta 21 de setembre de 2015 a les 20:32\nMe n'alegro molt maques!! Petonets!\nAnabel Caetano 21 de setembre de 2015 a les 15:14\nHoooo!!! Que xulo ❤❤\nMaria jose TORRES Loveolokiero 21 de setembre de 2015 a les 22:38\nMarta 26 de setembre de 2015 a les 17:23


A D R I A N A: FRANCESC GUILLAMENT, UNA INSTANTÀNIA\nFRANCESC GUILLAMENT, UNA INSTANTÀNIA\nDibuixar una persona requereix temps, requereix que tots els sentits treballin com un de sol. Captar l’essència és observar i analitzar. A vegades però, el procés artístic canvia. Es passa d’un retrat com els que et fan a Les Rambles (mínim mitja hora) a un retrat conceptual tipus Jackson Pollock (estampa el que percebis el més ràpid que puguis). L’exercici de dibuixar literàriament a Francesc Guillamet, conegut com “el fotògraf del Bulli” es situaria precisament dins el segon grup. I de fet, s’hi situa per força ja que el temps de visita s’ha escurçat notablement. Arriba tard i el moviment ràpid dels seus ulls denota encara un cert nerviosime. S’excusa: ”he vingut per Bracons i no és el que creia. Disculpeu. Comencem?”.\nComencem i passen segons, minuts. El moviment dels seus ulls no desapareix; al contrari també es fa notori en braços, mans i cames. En un altre persona seria inquietud, en ell crec que és espontànietat i un punt de savi il·luminat. Tanmateix se’m fa difícil atribuir aquests adjectius a un fotògraf. De fet creia que eren professionals pacients i calmats per naturalesa. Guillament demostra però, que és la força de la imatge el que importa i sobretot la creativitat, un atribut que a ell no li manca. Sinó d’on haurien sortit els 60 llibres de cuina que ha il·lustrat?\nFrancesc Guillament és natural de Figueres. Aquesta dada, que en qualsevol persona seria un element en ell es converteix gairebé en una informació premonitòria. ”El Bulli Sabor del Mediterrani” és el seu primer llibre elaborat conjuntament amb l’equip del que ara és el millor restaurant del món. Tot lliga: mar, muntanya, explosió de colors, cultura mediterrània, cuina del Bulli. Tot i que els ingredients es trobaven en el punt de maduresa perfecte, Guillament declara: ”em feia certa por, però no teníem res a perdre si no sortia bé. Vàrem experimentar sempre valorant l’entorn i el producte propi de la terra”. Exactament: la bona fotografia s’obté sabent on cal parar-se. Tot i que ha participat en molts altres projectes, com per exemple la “Enciclopèdia Catalana de Cuina”, la història de Guillamet, Ferran Adrià i Marc Cuspinera, cap de cuina del mateix restaurant de Roses, està estretament lligada. És més, aquest artista ha evolucionat juntament amb el restaurant. Les imatges passen d’escenificar-se en la naturalesa del mediterrani per situar-se en espais indefinibles. Tot i així, es manté fidel a certs aspectes estilístics: ”si no és imprescindible no utilitzem estilisme ni trucs. Fotografiem el que cuinen. És més còmode treballar com si fos per la sala que fer trampa”. En aquest sentit, podríem dir que la seva fotografia també s’ha tornat tecnoemocional sense perdre l’ànima del producte.\nLa seva veu profunda segueix una sola pauta per explicar la trajectòria professional: la de les fotografies. Així que tan bon punt arriba a la sèrie d’imatges de Carme Ruscalleda la naturalesa de la cuina de Sant Pol de Mar inunda el seus ulls, i aquests es tornen una mica més blaus encara, semblava impossible. Abans que parli sobre Ruscalleda ja és notori que existeix una gran complicitat amb els professionals de la cuina amb qui treballa, tant Ferran Adrià, com Carme Ruscalleda o els Germans Roca. Llavors aquesta realitat es corrobora amb tants sols quatre paraules: ”A Ca la Carme”.\nLa fotografia no és quelcom real; sinó una il·lusió de la realitat. És un mitjà d’expressió de la realitat i un art creatiu. Hi ha moltes fotografies que estan plenes de vida, però són confoses i difícils de recordar. L’art de Francesc Guillament es retén a la retina. S’hi retén per la llum, perquè el protagonista és senzilla i únicament el plat, per la força de la imatge, per la originalitat, perquè poques vegades utilitza la imatge horitzontal. Ell ha aconseguit el més difícil en fotografia gastronòmica: substituir el sentit del sabor. “En un plat hi entren els cinc sentits. En una foto només la vista, que és el que restarà. Però amb el Bulli hi ha més. No només es suggereix, es mostra que es busca alguna cosa més”. La seva obra és la evidència que aquesta recerca del valor afegit ha estat superada. I és que Guillament ha sabut anar més enllà de fer-nos la boca aigua; ha lligat l’art de la cuina amb l’art de la fotografia.\nSí, dibuixar una persona requereix temps. A vegades és bo canviar les regles del procés artístic quan el testimoni ho val. Es bo veure’s llençat a captar una instantània en comptes d’una foto d’estudi. I és que sovint l’esponanietat i singularitat de persones com Guillamet provoca que haguem de treure el Jackson Pollock que tots tenim amagat.\npublicat per adriana barba a les 14:41\nEtiquetes: fotografia, gastronomia, Retrat


La Fundació Ajuda i Esperança és una entitat sense ànim de lucre i de caràcter canònic, constituïda el 28 de novembre de 1986, per tal de complir amb l’objectiu de promoure, fomentar i donar suport a les persones que ho necessitin, a través del servei de comunicació i orientació urgent i immediata.\nRamón de Teserach\nOferir atenció social en un marc de total anonimat i confidencialitat amb l’objectiu de millorar la qualitat de vida i el benestar emocional de les persones que viuen situacions de solitud, incomunicació o que generen un patiment, contribuint així a crear una societat més solidària, acollidora i resilient.\nTreballem per a què el nostre model de comunicació efectiva, basat en l’escolta activa, esdevingui un referent per a les relacions interpersonals a la nostra societat.\nFormem i assessorem en situació de necessitat, en atenció a persones en crisi, en prevenció del suïcidi, i en escolta activa i comunicació, entre d’altres.\nVolem ser un servei de referència en atenció comunitària i voluntariat i aconseguir que qualsevol persona pugui ser instrument de transformació social.\nVolem fomentar el benestar emocional de totes les persones.\nEls voluntsris són l’essència i la base de la nostra actuació.\nMantenim una actitud de servei, compromís i responsabilitat envers les persones.\nNo emetem judicis de valor, no aconsellem ni oferim solucions. Així aconseguim empoderar les persones, respectant sempre les seves idees i actuacions.\nSom al costat de l’altre, oferint suport i atenció, i treballant junts per a un futur millor.\nComprenem la persona, les seves vivències i circumstàncies i la situació per la que està passant.\nEl nostre objectiu fundacional és contribuir a la millora del benestar emocional de les persones.\n"Hem de ser com miralls de les seves pròpies paraules, per a que reflexionin”\nRosa Navas. Presidenta del Patronat\nLa primera estructura organitzada d’auxili telefònic d’emergència, incidint en la prevenció del suïcidi, va ser fundada l’any 1953 a Anglaterra per Chad Varah, pastor anglicà, pioner en aquest terreny. A partir d’aleshores, els telèfons d’urgència es van estendre a d’altres països desenvolupats d’Europa i d’Amèrica i, a poc a poc, la idea inicial de la prevenció del suïcidi es va ampliar i va incloure l’atenció a diversos problemes plantejats pels comunicants, en situacions agreujades per la solitud i l’angoixa. El febrer de 1968 va començar a actuar a Bilbao una obra social i cristiana anomenada “La voz del prójimo”, coneguda també amb el nom de "Llamada a la Esperanza” que tenia més una finalitat d'ajudar a nivell moral i espiritual.\nA partir de 1971, van aparèixer per tota Espanya, diferents telèfons de l’Esperança, a ciutats en les què, a mesura que creixien i s’industrialitzaven, es comprovava la utilitat del servei d’aquestes característiques. Dels Telèfons de l’Esperança existents a Espanya, n'hi ha uns que funcionen en associació amb Madrid, Alacant, Balears, Màlaga, Sevilla o Valladolid entre d’altres. La resta, els d’Àlaba, Biscaia, Burgos, Guipúscoa i Barcelona, funcionen de manera autònoma.\nEl 19 de març de 1969 es va crear a Barcelona una entitat anomenada Telèfon de l’Esperança amb el telèfon 254 54 54 , de la mà de Mn. Miquel Àngel Terribas, que va ser el promotor i director. Aquesta línia va funcionar ininterrompudament fins a la seva mort l’any 1986, conscients que Barcelona no podia prescindir d’aquest servei assistencial. Un grup de persones, encapçalat per Mn. Agustí Viñas, van constituir al novembre de 1986 la FUNDACIÓ AJUDA I ESPERANÇA, per - sense afany de lucre - promoure, fomentar i donar suport al servei de comunicació i orientació urgent immediata anomenat “TELÈFON DE L‘ESPERANÇA DE BARCELONA” . Els fundadors volgueren fer constar que es consideraven hereus i continuadors de l’obra de Mn. Miquel Àngel Terribas.\nEl Telèfon de l’Esperança de Barcelona, en la seva segona etapa, va iniciar la seva activitat el 29 de març de 1987, amb el telèfon 93 418 48 48, el qual va canviar, l’1 de març de 1991, al 93 414 48 48. Aquest telèfon roman obert les 24 hores del dia, tots els dies de l’any, atès per persones voluntàries preparades específicament per dur a terme aquesta tasca.\n"Si parlava amb algú per telèfon i tenia la intuïció que la persona que l'havia trucat estava en perill, el meu tiet anava on fes falta."\nMònica Terribas. Periodista i neboda del fundador\nELS 50 ANYS DEL TELÈFON\n9 d'abril de 1969 - 9 d'abril del 2019\nEl dimecres 3 d'abril de 2019 es compliren cinquanta anys des de que, al 1969, Mn. Miquel Àngel Terribas va atendre la primera trucada del Teléfono de la Esperanza. I amb aquest motiu, el Paranimf de la Universitat de Barcelona va viure una de les seves tardes més emotives.\nVan presidir la celebració Mn. Agustí Viñas, membre del Patronat, la Sra. Laia Ortiz, segona tinent d’alcalde de l’Ajuntament de Barcelona, la Dra. María Rosa Buxarrais, presidenta del Patronat en representació de la Fundació Ajuda i Esperança, el Sr. Francisco Iglesias, secretari d'Assumptes Socials i Famílies de la Generalitat, i el Sr. Ramón Olarán (voluntari) representant les persones voluntàries.\nLa Societat Coral Badalonense, “El cor de Badalona”, va regalar al Telèfon de l’Esperança i a totes les persones allà presents un repertori de les seves interpretacions més conegudes. Desprès de l’actuació es va procedir a l’entrega de reconeixements als voluntaris/àries que han sigut part del Telèfon durant més de vint anys. La celebració va continuar amb un refrigeri, bufant les espelmes del pastís i brindant per cinquanta anys més.\nI mentre el Paranimf bullia de festa, les cabines del Telèfon de l’Esperança seguien funcionant, ateses per quatre voluntaris/àries que, amb tota la generositat, van renunciar a assistir a la festa per tal que, si algú trucava, pogués trobar una veu amiga a l'altre costat del telèfon.\nLa celebració del cinquantenari va ser una celebració emotiva, que va propiciar el retrobament de velles amistats, i també va aconseguir que els assistents participessin de l’afecte i el sentiment de germanor entre els voluntaris/àries. També va ser, sobretot, una manera molt i molt bonica de recordar la tasca que s’ha dut a terme al llarg dels darrers cinquanta anys.\nUn dels moments clau de l’acte, que van conduir la comunicadora Mireia del Pozo, va ser la conferència de la periodista Mònica Terribas, neboda del Fundador, a qui va voler retre un un homenatge sentit i entranyable, explicant a tots els presents els records d’infantesa que té del seu tiet: aquell “obsessionar-se per no jutjar la gent” o “com escoltava activament”…\nSra. Cristina Molina\nRepresentant Obra Sant Joan de Déu\nCoordinadora i relacions externes\nCoordinador del servei de Prevenció del Suïcidi\nCoordinadora del Voluntariat\nCap del servei del Telèfon de l'Esperança\nCoordinador del Voluntariat\nCoordinador voluntari de la formació continuada\nEl teu temps permet que ningú estigui sol/a, sigues la seva veu amiga.


Tres experts reflexionaran sobre el silenci aquest març en el cicle Pessics de Saviesa - Regió7 :: El Diari de la Catalunya Central\nTres experts reflexionaran sobre el silenci aquest març en el cicle Pessics de Saviesa\nEl cicle Pessics de Saviesa pivotarà aquest mes sobre l'eix temàtic «Reflexions sobre el silenci», amb experts que posaran en relleu aspectes diversos del silenci en relació amb el diàleg, el coneixement i l'actitud humana. Hi haurà tres xerrades, el 8, 15 i 22 de març. El cicle té com a objectiu principal la divulgació del pensament i el coneixement filosòfic i està organitzat pel Centre Cultural el Casino i el Grup de Professors de Filosofia de la Catalunya Central. En aquesta ocasió hi ha la col·laboració de Fragmenta Editorial.\nLa primera de les xerrades es farà aquest dijous (20 h). Titulada «Contemplar el silenci, un exercici d'actitud filosòfica», anirà a càr-rec del doctor Nacho Bañeras, filòsof, escriptor i director de l'escola Cura Sui–Filosofia per la vida. El dia 15 de març, Berta Meneses, religiosa filipense i mestra Zen, parlarà sobre «Diàleg creatiu entre el silenci d'Orient i la paraula Occident». El cicle el clourà la xerrada «Silenci i qualitat humana», a càrrec de Teresa Guardans, doctora en Humanitats, autora de La verdad del silencio, professora del CETR i col·laboradora de la Universitat de Barcelona.\nTotes les conferències es faran a la sala d'actes del Centre Cultural el Casino a les 8 del vespre.


CIMALSA invertirà 108.000 euros en el LOGIS Empordà - Diari de Girona\nCIMALSA invertirà 108.000 euros en el LOGIS Empordà\nL'objectiu de l'empresa pública que el gestiona és aconseguir convertir l'equipament en un referent\nacn 11.04.2017 | 19:46\nL'empresa pública CIMALSA ha anunciat una inversió de 108.000 euros durant el primer trimestre d'aquest any per millorar el LOGIS Empordà del Far d'Empordà i convertir-lo en un "referent nacional" en infraestructures logístiques. L'actuació inclourà l'obertura d'un nou accés rodat al recinte per millorar-se la mobilitat així la reconversió de l'enllumenat a la tecnologia LED. La intervenció també implicarà plantar nou arbrat i reestructurar l'existent.\nL'equipament, promogut i gestionat per l'ens públic, està dedicat a l'activitat logística i de serveis. Compta amb quatre empreses ubicades en una superfície de 73 hectàrees, 21 de les quals estan urbanitzades. Està ubicat a tocar de l'estació intermodal de Vilamalla i té capacitat per gestionar mercaderia ferroviària en contenidors, frigorífics i automòbils, entre d'altres.\nL'objectiu és convertir les instal·lacions en un referents i donar millors eines tant a les que ja hi ha instal·lades com a les que s'hi puguin ubicar. L'equipament logístic té una superfície de més de 70 hectàrees, 21 de les quals estan urbanitzades.


Imatge general de l'exposició, que es pot visitar fins al 25 de gener.\nMoneda que homenatja l'ordenació episcopal.\nUna exposició mostra a Tarragona el vessant més personal del bisbe d’Urgell i copríncep d’Andorra\nActualitzada 21/01/2020 a les 20:20\nL’exposició Joan de Ca Piroi, d’Alcover a Andorra. Records i imatges d’un religiós que va ser príncep es pot visitar des d’aquest dilluns al Vestíbul del Centre Tarraconense El Seminari de Tarragona. Es tracta d’una mostra interpretativa que gira al voltant de qui fou bisbe d’Urgell i copríncep d’Andorra, Joan Martí i Alanis (El Milà, 1928 - Barcelona, 2009), i que arriba a la ciutat després de ser exhibida a Alcover i Les Peces (Albinyana).\nEl comissari de l’exposició és el periodista i filòleg Xavier Pete, qui detalla que l’objectiu de la mostra és oferir una mirada sobre el vessant més humà «de qui ocupà un dels càrrecs polítics i religiosos més importants de l’últim segle a la península». D’aquesta manera, el recorregut vital de l’únic tarragoní que ha ostentat el títol de cap d’estat es dibuixa a través d’objectes personals, fotografies, documents manuscrits i testimonis de persones que el van conèixer, entre els quals hi trobem per exemple Òscar Ribas, ex Cap de Govern d’Andorra qui, explica Pete, «testimonia una forma de conèixer el bisbe en la cúspide de la seva carrera».\n«Joan Martí i Alanis és un personatge amb una biografia molt coneguda des d’un punt de vista formal o institucional, però darrere hi ha un personatge amb un transfons humanista molt profund i amb una gran intel·ligència humana», insisteix el comissari de la mostra. Pete, que ha estat treballant durant quatre anys en la recerca, recollida i investigació de material relacionat amb l’arquebisbe tarragoní, vol d’aquesta manera reivindicar el llegat «d’una de les memòries recents que no ha tingut una repercussió prou adequada des d’un punt de vista mediàtic, religiós o polític».\nEntre les facetes que el periodista i filòleg posa en relleu hi ha la pedagògica, assenyalant el fet que Joan Martí i Alanis fos director del Col·legi de la Mare de Déu de la Mercè de Montblanc, «que va convertir en un internat de referència», i impulsor del Col·legi Menor Sant Pau Apòstol de Tarragona, «assumint l’àrdua tasca de fundar-lo des del no-res, i amb moltes traves», i del qual en va ser nomenat director.\nEntre el material exposat hi trobem per exemple cartes que va escriure al pare des del seminari, objectes com la seva mitra, o pintures que ell mateix va anar regalant i que el comissari ha pogut localitzar i recopilar. Tot plegat, conclcou l’investigador, amb la voluntat de «reflectir la vida del personatge des de diferents perspectives». A través de tot aquest material, així com dels testimonis que el van acompanyar des de petit, com companys de curs, veïns del Milà o excompanys de professió, el visitant pot conèixer la persona des d’una mirada menys habitual i més íntima que la que reflecteixen les biografies.\nL’exposició Joan de Ca Piroi, d’Alcover a Andorra. Records i imatges d’un religiós que va ser príncep, es podrà visitar fins al 25 de gener, en horari de 10 a 13.30 h i de 16.30 a 20.30 h. L’entrada és lliure.\nComenta el contingut : El llegat vital de Joan Martí Alanis


Un sistema antigelades per salvar les collites a Carlet - À Punt\nUn sistema antigelades per salvar les collites a Carlet\nManté el gel que es genera a les fulles i la fruita i evita que la planta es creme per les baixes temperatures.\n12 de gener 2021 - 21:31\nAquest dimarts s’ha viscut la nit més gelada de l’episodi que ha generat el temporal de pluja i neu a la Comunitat Valenciana i, amb l’arribada del fred, creix el temor dels llauradors.\nA Carlet, a la Ribera Alta, els agricultors usen un sistema antigelades que només utilitza l'aigua per a evitar-les. Aquest sistema manté el gel que es genera damunt de les fulles i la fruita a zero graus i evita que la planta es creme per les baixes temperatures.\nEl sistema es basa en un entramat de reg per goteig, que, amb difusors, pot crear un microclima dins del camp que impedeix que entren les baixes temperatures extremes. Segons ha explicat l’expert en sistemes de control climàtic, Carlos Arenes, s’aconsegueix que no es perda la calor que el terreny va agafant durant el dia mitjançant la irradiació, quan el sol se’n va.\nAquest sistema, que costa al voltant de 3.000 euros per hectàrea, també fa baixar la temperatura extrema a l'estiu i serveix per a donar nutrició aèria a la plantació.


Detenen a Amposta un camioner per circular per l´N-340 amb una taxa d´alcohol cinc vegades superior a la permesa\nDetenen a Amposta un camioner per circular per l'N-340 amb una taxa d'alcohol cinc vegades superior a la permesa\npublicat el 24/8/2016\nEls Mossos d'Esquadra van detenir aquest dilluns a Amposta un camioner per conduir amb una taxa d'alcohol cinc vegades superior a la permesa. El detingut és un home de 55 anys, de nacionalitat espanyola i amb domicili desconegut, acusat d'un delicte contra la seguretat viària per conduir sota els efectes de l’alcohol i per conducció temerària. Els fets van passar al voltant de tres quarts de sis de la tarda d'ahir quan els Mossos van ser alertats que un camió circulava temeràriament per la carretera N-340, a l'altura de les Cases d'Alcanar. Els Mossos van muntar un dispositiu per tal de localitzar i aturar al vehicle infractor.\nPoc després, un dotació policial va localitzar el camió, al seu pas per Sant Carles de la Ràpita, però el conductor no va fer cas a les indicacions dels agents, que van seguir-lo i van observar com circulava fent ziga-zagues envaint el sentit contrari i frenant de sobte sense un motiu aparent.\nDurant el seguiment els mossos van haver de realitzar diverses maniobres evasives, apartant-se al voral, per tal d'evitar una col·lisió. Durant el trajecte, el camió va posar en greu risc la resta d'usuaris i a la pròpia patrulla, ja que en aquella franja horària hi havia un trànsit intens.\nDesprés d'aconseguir aturar-lo a l'altura d'Amposta, els agents van comprovar que el conductor presentava símptomes evidents de trobar-se sota els efectes de l'alcohol. En sotmetre's a la prova va donar un resultat positiu de 0,81 mg/l, cinc vegades més del màxim permès.\nFinalment, es va activar el servei de Bombers de la Generalitat per tal d'apartar el vehicle, ja que havia quedat en un carril de desacceleració de l'N-340, i traslladar-lo fins el Polígon Oriola, a Amposta, on va quedar immobilitzat.\nEls detingut ha passat aquest matí a disposició judicial als jutjats d'Amposta i el jutge ha decretat la seva llibertat amb càrrecs.


Quant pots estalviar si amortitzes amb anticipació un préstec | Consumer\nQuant pots estalviar si amortitzes amb anticipació un préstec\nL'amortització anticipada és una forma de retornar els diners prestats abans del termini acordat\nData de publicació: Dilluns, 18deMarçde2019\nAmortitzar un crèdit, com l’hipotecari, de forma anticipada significa retornar una part o la totalitat dels diners pendents de reemborsar a una entitat abans del termini acordat. Aquesta opció és un dret recollit per llei i, utilitzat de manera correcta, pot ajudar-nos a pagar menys en interessos. En reduir la quantitat que hem de de el préstec, podrem escurçar el termini mitjançant l’abonament de la mateixa mensualitat, fent que es generin interessos durant menys temps. A més, els interessos es produiran sobre una quantitat menor, la qual cosa en definitiva farà que paguem menys pels diners prestats. En les següents línies expliquem com dur a terme aquesta operació.\nEl cost de realitzar una amortització de crèdit\nL’amortització anticipada d’un préstec personal no sempre és gratuïta. D’acord amb l’article 30 de la Llei 16/2011 de contractes de crèdits al consum, es limita la comissió màxima que el banc podrà cobrar-nos per aquest servei a l’1 %, si el termini fins al venciment del contracte és major a un any, i al 0,5 %, si el termini és inferior als 12 mesos. Així i tot, algunes entitats ofereixen com a avantatge addicional la possibilitat d’amortitzar de forma anticipada sense costos.\nPerò si el préstec que hem sol·licitat no és gratuït, haurem d’afegir aquest import al càlcul per saber el que el banc ens cobrarà per dur a terme aquesta operació versus els interessos que estalviarem.\nAmortitzar termini o quota per estalviar?\nLa resposta és senzilla. Si retornem de manera anticipada una part del préstec, el millor és escurçar el termini i mantenir la mateixa quota mensual que pagàvem fins al moment. Això és així, perquè els interessos no solament es generen sobre els diners que cal retornar, sinó que també ho fan durant un temps determinat. Si escurcem aquest temps, es produiran menys interessos i, conseqüentment, pagarem menys.\nSi, al contrari, optem per mantenir el termini, encara que abonarem menys interessos perquè es generaran sobre un capital menor, es produiran durant més temps, per la qual cosa l’estalvi que obtinguem no serà tan gran com en la primera opció.\nQuants diners podrem estalviar?\nDependrà de diversos factors que caldrà valorar per calcular l’estalvi que obtindrem en amortitzar el crèdit. Per computar-ho cal tenir en compte:\nSi l’amortització serà parcial o total. Una amortització total és sempre més beneficiosa, encara que també requereix més esforç econòmic. La parcial és la més comuna.\nLa quantitat de diners de l’amortització parcial, ja que no donarà el mateix estalvi amortitzar 100 euros que 700 euros o més.\nEl moment en el qual es realitzi. Mentre abans es faci, més estalvi obtindrem a causa de la forma de reemborsament (sistema francès) que apliquen els bancs. Així, estalviarem més en el mes 12 d’amortització que en el mes 30 de devolució del crèdit.\nTambé tindrà a veure si l’entitat ens cobrarà una comissió o no i quin serà el seu cost.\nFinalment, també influirà si decidim mantenir la quota mensual i escurçar el termini o baixar la mensualitat i deixar el termini de reemborsament original.\nUna amortització total i al més aviat possible dins del termini serà amb la qual més estalviarem, ja que saldarà el préstec i no es generaran més interessos. Encara que el més comú és dur a terme amortitzacions parcials, sobretot en èpoques com a juliol o Nadal on molts clients reben pagues extra. El Banc d’Espanya ofereix una calculadora d’amortització anticipada que podrem utilitzar per realitzar diferents simulacions i així triar la forma de fer-ho que millor s’adapti a nosaltres.


Notícies Jurídiques - Cudós Consultors, Sempre a prop seu.\nLoteries reactiva els terminis de pagament i caducitat dels seus premis\nEls terminis de caducitat i cobrament dels premis de la loteria nacional es reactivaran el 25 de maig. Així ho ha anunciat la Direcció de Loteries i Apostes de l’Estat aquest divendres, en una nota de premsa. El 18 de maig es van reprendre el pagament d’aquells premis que es poden cobrar en quiosc, és a dir, els que no superen un import de 2.000 euros. Ara es reprèn els terminis de cobrament de la resta de premis, que s’abonen en sucursals bancàries.\nAixí, els sortejos celebrats fins al 25 de maig reprendran els terminis pausats. Quant als celebrats després del 25 de maig, iniciaran el còmput ordinari, això és, tres mesos des que s’anuncia el guanyador.\nLes condicions de la reactivació d’aquests terminis estan recollides en la Resolució de 14 de maig de 2020, de la Secretaria d’Estat de Drets Socials, que regula unes certes mesures sobre els jocs de l’ONCE.\nLa normativa, en vigor des d’aquest dissabte 23, està disponible en aquest enllaç.\nEl Suprem assenyala que la presentació de la declaració-resumeixen anual de l’IVA manca d’eficàcia interruptible de la prescripció.\nEn una recent sentència de 18 de maig de 2020, la Secció Segona de la Sala Tercera del Tribunal Suprem declara que la falta de contingut liquidatori de la declaració-resumeixen anual de l’Impost sobre el Valor Afegit, el discutible caràcter “rectificador” de les liquidacions prèvies i el canvi de règim jurídic, quan la normativa vigent assenyala –ara- que no han d’acompanyar-se al model les liquidacions trimestrals, determina que aquest resum anual (el model 390) manca d’eficàcia interruptible del dret de l’Administració a determinar el deute tributari dels períodes mensuals o trimestrals del període anual corresponent.\nEs modifica, així, la doctrina jurisprudencial que, en relació amb la Llei General Tributària de 1963, havia atorgat eficàcia interruptible a la presentació d’aquesta declaració.\nLa nova jurisprudència resulta coincident amb el criteri del Tribunal Economicoadministratiu Central que, en les seves resolucions posteriors a la vigent Llei General Tributària, s’havia apartat de l’anterior jurisprudència del Tribunal Suprem.\nVia Noticias Juridicas\nAssegurar-te els impagats.


Càmera, acció, reacció.: Començament\nUn dia, mentre contemples una vegada més amb una mirada dispersa i aborrida la grisor que t'envolta, notes com alguna cosa vibra al teu costat. Encuriosit per aquest fet inusual, comences a observar amb més deteniment el teu entorn. Algú ha aterrat ben a prop de tu. No saps ben bé perquè, però de sobte notes com la teva vista es concentra cada cop més en el nouvingut. És com si cap allà on ell ha aterrat hi hagués més calor i alguna cosa bona t'hi esperés. T'acostes cap a ell a poc a poc. La teva excitació creix quan perceps que ell està fent el mateix que tu. No queda gaire per que us trobeu...\nJa està. Ara tan sols cal deixar que els ingredients facin xup-xup.\nFoto: Uns coloms. Juliol del 2009.\nPajaros de mal agüero?\n23 de julio de 2009, 14:14\nEl tractament que li has donat fa sensació de fred. La veritat és resulta molt refrescant aquesta evocació dels dies grisos.\n25 de julio de 2009, 13:29\nUna foto molt bona... podria ser la portada d'un disc d'Apocalyptica o qualsevol grup de música depriment.\nPerò ja saps que a mi el que m'encanta és la conceptualització que fas de les fotos. Podries inventar-te el fotext, la disciplina que consisitiria en barrejar fotos i lletra per crear un producte unitari. Perquè les teves fotos no serien el mateix sense els textos i a l'inrevès.\n1 de agosto de 2009, 8:53


Preguntes Freqüents – Ajuntament d'Odèn\nEnviar una instància?\nOn és l’informació oficial?\nCom em comunico amb l’ajuntament?\nOn presento una sol.licitud formal adreçada a l’ajuntament?\nA la pàgina principal trobareu una pestanya que hi posa SEU-e i seguint els passos que s’indiquen et porta al formulari per crear una instància genèrica que et permet adjuntar arxius.\nOn puc visualitzar els edictes i anuncis oficials d’exposició pública?\nA la pàgina principal trobareu una pestanya que hi posa SEU-e , al final de la pàgina hi ha varies opcions clicant al Tauler d’edictes hi trobareu tota la informació.\nSi cliqueu a la pestanya de Govern obert i trasnparència també hi podreu accedir amb el menú de sota la pagina.\nPuc comunicar-me amb l’ajuntament per a presentar un suggeriment, queixa o altres no formals?\nSí, a al menú principal cliqueu a la pestanya de contacte on podeu enviar correus.\nTambé per whatsapp al teléfon 687 87 56 21\nO si voleu a través de l’aplicació eAgora, teniu les opcions de fer suggeriments, queixes o reportar incidències.\nDescarregueu l’App a: eAgora android o eAgora apple\nCom puc seguir els plens?\nEl dia del ple us heu de connectar al canal de YouTube de l’ajuntament i clicar sobre la reproducció en directe.\nPuc veure els plens anteriors?\nNo, els plens son exclusivament en directe.


Bloc de notes de Josep Romeu: Girona se salva pels pèls\nGirona se salva pels pèls\nA darrera hora Caixa de Girona ha decidit fer-se enrere en el procés de fusió que tenia encarrilat amb les caixes de Sabadell, Terrassa i Manlleu. Pel que ha sortit als mitjans de comunicació no hi ha tant raonaments estrictament econòmics com de preservació del patrimoni i de la identitat. De fet, és que tampoc hi havia raonaments estrictament econòmics que en justifiquessin la fusió. Totes les entitats catalanes han presentat fins ara balanços positius, amb menys guanys que en anys anteriors, però amb guanys al cap i a la fi, en un any de profunda crisi i després d’haver incrementat els fons de reserva pel previsible increment de la morositat.\nSi es consumen les fusions pendents, diverses comarques catalanes desapareixeran del mapa de les entitats financeres. I no es tracta només de la desaparició del nom d’unes poblacions, amb la projecció que això representava, sinó de la pèrdua d’un centre de decisió econòmica, d’un punt de referència, i d’una prioritat d’actuació. Encara que ara mateix es pacti un repartiment en els càrrecs directius, i es digui que es preservarà una certa individualitat a l’hora de planificar la seva obra social i el suport a l’activitat econòmica de cada comarca d’origen, el cert és que a partir d’ara Sabadell, Terrassa i Manlleu passaran a ser simples sucursals d’una entitat amb un nom anodí que tindrà uns altres objectius. En la competència entre Caixes, evidentment que compten bàsicament els serveis que cadascuna pot oferir, però no és menys evident que la identitat i la proximitat és un valor afegit gens menyspreable, sobretot pel que fa als particulars i petites empreses.\nImagino que Caixa de Girona, a l’hora de valorar la seva desvinculació del procés de fusió, no ha fet sinó plantejar el raonament a l’inrevés. La proposta de fusió venia incentivada pel poder central, pel Govern espanyol i pel mateix Banc d’Espanya, amb uns objectius més polítics que econòmics; s’oferien uns incentius econòmics importants (a pagar entre tots) que cobrien bàsicament les despeses que generava la mateixa fusió; i tot plegat es basava en dir que com més gran sigui l’entitat financera, millor serà la seva solvència. Amb la fusió és possible que hi guanyi la UNNIM, però és segur que hi perd Sabadell, Terrassa i Manlleu. En lloc de dir “per què no fer la fusió”, Caixa Girona ha argumentat “i per què fer-la?”.


Detenen un home per robar en una caseta de l’ONCE a la Seu d’Urgell – Comarques de Ponent\nDetenen un home per robar en una caseta de l’ONCE a la Seu d’Urgell\nEls Mossos d’Esquadra van detenir dilluns un home, de 26 anys, veí de la Seu d’Urgell i de nacionalitat espanyola, com a presumpte autor d’un delicte de robatori amb força.\nA finals de febrer es va produir un robatori en una caseta de l’ONCE situada en la cruïlla entre l’avinguda Salòria i Josep Zulueta. Després de forçar la porta, de l’interior van sostreure un telèfon i butlletes d’auto premi.\nLa investigació va concloure el passat dilluns amb la localització i detenció del presumpte autor dels fets. Els agents van recuperar i retornar part dels objectes sostrets.\nEl detingut, que no tenia antecedents, va quedar en llibertat després de declarar a comissaria amb l’obligatorietat de presentar-se davant del jutge quan sigui requerit


Jordi Gomara | jordigomara.cat: Ara va i també se les pira de...\nAra va i també se les pira de...\n... 'Reagrupament' (l''associació' que ell mateix havia fundat); em pregunto si voldrà fundar un altre nou partit (no sé si 'transversal' també o directament neoliberal sense més). El bigoti altiu apuntant cap a la glòria i la magnificència. Mentrestant a Judea:\nAviso, això no va contra els associats de 'Reagrupament' entre els quals tinc molt bons amics i amigues i, entre els quals, hi ha un bon nombre de persones amb les que comparteixo aspiracions polítiques i formes de veure el món. Espero que se'm respecti el dret d'expressió tal com jo crec respectar-lo\nEscrit per Jordi Gomara (itaca2000) a les 21:15\nAntoni Casals i Pascual 31/1/10 23:53\nL'independentisme català es comporta igual que els partits d'extrema esquerra dels anys 70. mentre hi hagi un partit amb dos militants sempre hi ha una possibilitat d'escissió. I probablement, amb un sol militant, també.\nL'ego de Carretero és tan gran (el conec) que sovint em feia pensar en un acudit brasiler sobre els argentins:\n"Saps com es suïcida un argentí?\nDoncs precipitant-se des del seu ego."\nde totes formes, com no crec en la transversalitat, la veritat és que me'n alegro.\nJordi Gomara (itaca2000) 1/2/10 12:25\nHe, he, he, Antoni, això de l'escissió amb un sol militant me l'hauràs d'explicar un dia amb deteniment per a entendre com es materialitza, però sí que tens raó, ni que sigui dos militants, el més probable és que en surtin dos partits diferents i sinó, l'ala oficial i l'ala crítica del mateix partit xDDDD Jo això del seu ego, sense conèixer-lo és que m'ho imagino. Sembla una estupidesa recórrer a aquelles teories dels trets psicològics segons la semblança física. És evident que no s'hi pot generalitzar. Tanmateix, digues quin bigoti tens i et diré com ets, o sinó directament, portes o no portes bigoti? Per cert tu no en portes, de bigoti, no? Avisa'm que si en portes esborro el comentari per si de cas, hehehehe..... Home, doncs jo també gairebé que m'alegro. Especialment tenia ganes que aquest paio ensenyés de nou el seu veritable semblant a veure si d'una vegada aquells que han quedat hipnotitzats pel gran líder blanc desperten d'una vegada i li veuen els queixals a aquest llop\nAnònim 1/2/10 13:46\nMolt bo el comentari de l'Antoni. Amb ocellets com el CArretero no vaig ni al teatre (que no deixen parlar)


Planificació i gestió de la tresoreria en temps d'incertesa - Elisabet Bach\nPlanificació i gestió de la tresoreria en temps d’incertesa\nJornades Emprenedoria 2020: Els 10 errors més freqüents en la gestió econòmica del teu negoci\nCicle de trobades: la reinvenció del treball en l’era covid-19. En temps de crisi: Resiliència Empresarial\nPublished by Elisabet Bach on 16 de desembre de 2020\nIncorpora els elements per dur una planificació i una gestió de la tresoreria adaptada a la situació actual d’incertesa. En una situació com l'actual, assegurar la liquiditat de l'empresa és essencial per a la seva viabilitat. Per fer-ho, cal tenir una planificació i un seguiment molt acurats, que permetin prendre decisions de forma ràpida i adequada. En aquesta formació, treballarem des de la perspectiva de la planificació i la gestió de la tresoreria adaptada a la situació actual tant de l'entorn com de l'empresa. Aportarem criteris sobre com adaptar la planificació i com fer-ne el seguiment. Reflexionarem també sobre els principals criteris i objectius que cal incorporar, tant directament en la gestió de la liquiditat com en altres àrees de l'empresa per tal d'afavorir aquesta liquiditat.\nMicroempreses i empreses que volen incorporar una gestió activa de la seva tresoreria o bé que volen millorar la gestió de la seva liquiditat. Objectius Aquesta formació facilita els aspectes següents: - Entendre els conceptes que hi ha darrere la planificació de la tresoreria d'una empresa - Conèixer els mecanismes per realitzar una planificació adequada de la tresoreria de manera que doni una visió de conjunt d'un període de temps - Adaptar aquesta planificació a les necessitats actuals - Facilitar el seguiment d'aquesta tresoreria en el seu dia a dia - Incorporar criteris de selecció amb relació al finançament de les necessitats de liquiditat de l'empresa - Incorporar elements de gestió en altres àrees de l'empresa que n'afavoreixen la liquiditat.\nLa importància del sistema de tresoreria\nImpacte de la situació actual en la planificació i la gestió de la tresoreria\nPrincipals errors a evitar\nEl seguiment del dia a dia de la tresoreria\nLa gestió d’altres àrees de l’empresa per afavorir la liquiditat


dimarts, 11 de maig de 2021, 13:32\nL'entorn de l'edifici racionalista construït durant la República presenta un estat força degradat amb deixalles i pintades\nBernat Salbanyà | dimecres, 14 de abril de 2021, 10:00\nEl pavelló Sert, situat entre el CAP, l'escola Joan Maragall i els mòduls de can Nadal, és d'un temps ençà víctima de l'incivisme. Aquest edifici racionalista que rep el nom de l'arquitecte que el va dissenyar ha quedat en una zona cèntrica, però alhora aïllada que el converteix en lloc de reunió de joves -i no tant, joves- per passar-hi la tarda i la nit. És habitual trobar-hi grups d'amics que, fins i tot, hi escolten música. Això no seria més notícia si no fos per la degradació de l'entorn que comporta. Llaunes de begudes, burilles de cigarretes, closques de pipes i altres deixalles és l'aspecte que moltes vegades es pot observar al voltant d'aquest edifici catalogat. L'incivisme també pren mesures més lleus com moure els picons de l'entrada del pavelló.\nUna mostra de la degradació de l'entorn del pavelló Sert. Foto: Xavi Salbanyà.\nNo només l'entorn. Alguns individus aprofiten el fàcil accés a la gran terrassa del pavelló, per saltar la tanca i passar-hi l'estona, ignorant la majoria de vegades que han entrat a un recinte que, tot i ser de titularitat pública, té un accés limitat. El rastre de deixalles també queda en aquest espai tancat de davant de l'edifici. Fins i tot, algun dia de partit a l'escola Joan Maragall, alguns pares fan servir la terrassa de tribuna o per deixar-hi els nens petits jugant. Darrerament, la façana ha estat víctima de pintades d'esprai que tot i haver estat tapades, reapareixen sota la pintura.\nAquesta degradació de l'espai s'ha vist afavorida per la transformació d'aquest entorn, d'agrícola a urbà, però envoltat de serveis municipals que fan que no hi hagi gaire moviment de persones al vespre i quedi més amagat. Totes aquestes accions explicades fins ara s'han convertit en una rutina. L'edifici compta amb alarma interior, però no amb cap element de vigilància perimetral que eviti aquest accés continuat a la terrassa, com podria ser una alarma perimetral o un càmera de vigilància per dissuadir els possibles intrusos. L'Ajuntament valora una possible solució.\nL'edifici, força desconegut, va ser construït entre 1935 i 1937. Foto: Viquipèdia.\nUn llegat republicà\nAquest pavelló-escola va ser construït entre 1935 i 1937 com a annex de l'antic hospital Xifré per a nens amb tuberculosis, per tal que els nens ingressats poguessin continuar estudiant. Va ser dissenyat per l'arquitecte Josep Lluís Sert, conegut entre altres pel pavelló de la República Espanyola a l'Exposició Universal de París que va exposar el Guernica durant. Tenia una capacitat per a una vuitantena d'estudiants, però mai va funcionar com tal perquè va esclatar la Guerra Civil. L'encàrrec va ser del Segell Proinfància, una organització creada el 1933 durant la Segona República, que tenia com a objectiu recaptar diners per a la construcció i manteniment d'edificis dedicats a la prevenció de la tuberculosi. Es finançava amb els diners que es recollien de la venda de segells de Nadal. Durant la dictadura es va utilitzar com a centre social de la Falange, i posteriorment com a habitatge del director del centre. La descoberta dels plànols originals ens va permetre la recuperació de l'aspecte original als anys 80 i es va destinar als serveis socials municipals. Als anys 2000 es va convertir en escola taller, que va recuperar el pavelló interior eliminant-ne els compartiments. Des del 2008, és la seu del Centre de Documentació i Estudi Salvador Espriu, que marxarà a les Clarisses quan s'acabin les obres de la nova biblioteca on tindrà un accés independent.


Identificada una proteïna que protegeix contra el fetge gras no alcohòlic - COMT\nPublicat a maig 6, 2019 per admin\nL’estudi liderat per l’investigador Antonio Zorzano, director de grup a l’IRB Barcelona proposa una possible diana terapèutica per tractar el fetge gras, una malaltia per a la qual actualment no existeixen medicaments.\nLa investigació ha estat publicada a la revista Cell, en col·laboració amb dos grups del l’IISPV.\nEs coneix com a malaltia del fetge gras no alcohòlic a una sèrie d’afeccions hepàtiques amb diferent grau de severitat, caracteritzades per l’acumulació de greix en les cèl·lules del fetge i que no són causades pel consum elevat d’alcohol. Aquesta malaltia, cada vegada més freqüent en països desenvolupats, afecta prop del 25% de la població mundial. El grup de Malalties Metabòliques Complexes i Mitocondris de l’IRB Barcelona liderat pel Dr. Antonio Zorzano, ha identificat un dels factors que protegeixen contra aquesta malaltia: la proteïna Mitofusina 2.\n“La mitofusina 2 representa una possible diana terapèutica per combatre el fetge gras, malaltia per a la qual no hi ha medicaments per tractar-la. El seu diagnòstic precoç és cabdal per tal d’evitar la seva evolució a lesions irreversibles fins arribar a la cirrosi hepàtica i/o la degeneració a càncer hepàtic.\nUna de les formes més greus de fetge gras és l’esteatosi hepàtica no alcohòlica (NASH, per les sigles en anglès), on l’acumulació de greix va acompanyada d’inflamació. En aquest estudi, publicat a la revista Cell, s’ha observat una disminució dels nivells d’aquesta proteïna en pacients afectats per NASH, fins i tot en etapes inicials.\nIgual que en humans, la disminució dels nivells de Mitofusina 2 en ratolins porta al desenvolupament d’aquesta malaltia. L’equip liderat per Zorzano, catedràtic de la Facultat de Biologia de la Universitat de Barcelona i investigador del programa CIBERDEM, ha aconseguit una notable millora en ratolins afectats per NASH en augmentar els nivells d’aquesta proteïna utilitzant adenovirus, virus modificats per expressar proteïnes artificialment, per intervenir la seva expressió.\n“Ara estem estudiant diferents vies que ens permetin augmentar els nivells de Mitofusina 2, sense generar efectes secundaris, que podrien ser rellevants en el tractament del fetge gras no alcohòlic” va afirmar Maria Isabel Hernández-Álvarez, investigadora postdoctoral de l’IRB Barcelona i primera autora de l’estudi.\nL’estudi ha comptat amb el finançament del Ministeri de Ciència, Innovació i Universitats (abans MINECO), la Generalitat de Catalunya, l’Institut de Salut Carlos III, el CIBERDEM, la Fundació La Caixa i de l’Institut d’investigació Sanitària Pere Virgili.


Apartamentos Varios Granada 3000 en Granada, informació i reserves | Esquiades\nApartaments Varis Granada 3000\nUbicats en ple centre històric de Granada, molt a prop de la Catedral de Granada. NOTA: Es tracten d'apartaments que estan distribuïts en diferents edificis en un radi de 1Km voltant de la Catedral de Granada.\nLa recollida de claus es realitza a les oficines d'Apartaments 3000 de la ciutat de Granada (en el bo de indicarem la direcció i, el telèfon de contacte)\nIMPORTANT: L'horari de Check in és: de 14: 00h a 20: 00h (en el cas d'arribar més tard de l'horari establert, s'haurà d'avisar amb antelació, a més, comportarà un suplement per arribada tardana, indicats en el bo de confirmació ).\nEls apartaments compten amb la següent distribució:\nApartament 1 Habitació (fins a 4 places): Compten amb 1 habitació amb 2 llits individuals o 1 llit de matrimoni, a la sala-menjador disposen d'un sofà llit doble o dos sofà llit individuals. La zona de cuina està equipada amb el parament bàsic: nevera, placa vitroceràmica, microones i cafetera. Disposen de bany complet amb dutxa o banyera.\nEt recomanem que gaudeixis de la ciutat de Granada, de les seves festes, dels seus monuments, etc. Pots anar al barri de Albayzín, així com visitar l'Alhambra.\nNo s'admeten races perilloses.\nIMPORTANT arribades: Recorda que l'horari d'arribades és de 14: 00h a 20: 00h. Si tens previst arribar a partir de les 20: 00h hauràs d'avisar a l'allotjament amb antelació, a més, comportarà un suplement en concepte d'arribada tardana.\nfiança: 150 € per apartament en targeta o en efectiu\nAparcament concertat - La Carrera (Carrer Nicuesa, 9): 20 € / nit. Segons la disponibilitat a la teva arribada :-)\nCalle Gran Vía de Colón, 5 (Granada)


Vlaamse Liberalen en Democraten - Viquipèdia, l'enciclopèdia lliure\n(S'ha redirigit des de: VLD)\nVlaamse Liberalen en Democraten (Liberals i Demòcrates Flamencs) (VLD), és un partit polític flamenc. La cara visible del partit és l'actual president belga, Guy Verhofstadt. Actualment el partit s'està plantejant canviar el nom de VLD a OpenVLD. Fou creat el 1992 a partir del Partij voor Vrijheid en Vooruitgang (PVV), nom que va prendre la secció flamenca del Partit Liberal.\nOpen Vld i Öppna VLD\nMembres 63.239 (2014)\n18 escons a la Cambra\n5 diputats al Senat\nIdeològicament, el VLD fou un partit molt dretà degut a la influència que sobre Guy Verhofstadt hi tenia Margaret Thatcher. Sobre qüestions econòmiques VLD va girar ràpidament cap al centrisme en l'enfocament del lliure mercat, en part sota la influència del científic Dirk Verhofstadt. El nou president president Bart Somers el novembre de 2006 va fer una crida a una "revolució" dins del partit, afirmant que "un partit liberal", com el VLD, "només pot ser progressista i social."\nDesprés de les eleccions legislatives belgues de 1999, el seu cap Guy Verhofstadt fou nomenat primer ministre. Els bons resultats es van mantenir a les eleccions següents, però va perdre bona part del seu recurs ideològic i fou durament criticat per alguns sectors del partit, com Boudewijn Bouckaert, sobretot pel fet que la prioritat que ha posat en el compromís belga, que ha permès al Partit Socialista de Valònia mantenir una posició predominant en la política belga. El 2004 es va associar amb el minoritari liberal Vivant per a les eleccions flamenques i les eleccions europees, però van perdre davant el Vlaams Blok i els democristians. Rivalitats internes, el suport als drets electorals dels immigrants i el fracàs de la política econòmica foren les principals raons de la seva derrota electoral.\nAixò provocà que negociés un govern de coalició amb els democristians i nacionalistes moderats. El juliol de 2004, el cap del VLD Karel De Gucht substituí Louis Michel (MR) com a ministre d'Afers Exteriors, i Bart Somers fou nomenat nou cap del partit. A les eleccions de 2007 es va presentar amb Vivant i Crida Liberal amb el nom Open VLD va perdre molts vots. Guy Verhofstadt no fou capaç de formar govern i el 2008 va dimitir.\n1 Resultats electorals (1991-2007)\n2.1 Partit Liberal\nResultats electorals (1991-2007)Modifica\n# dels vots totals\n% del vot\n# Escons obtinguts\n798,363 13,1% 21\n888,973 14,3% 23\n1,009,223 15,4% 25\n789,445 11,8% 18\n796,154 21,2% 6\n952,116 24,6% 6\n1,007,868 24,7% 7\n821,980 20,1% 5\n678,421 18,4% 3\n847,099 21,9% 3\n880,279 21,9% 3\nJane Brigode i Fernand Demets (co-presidents) 1940-1945\nNorbert Hougardy i Milou Jeunehomme (co-presidents) 1968-1969\nAlexander De Croo 2009-\nA Wikimedia Commons hi ha contingut multimèdia relatiu a: Vlaamse Liberalen en Democraten\nObtingut de «https://ca.wikipedia.org/w/index.php?title=Vlaamse_Liberalen_en_Democraten&oldid=26243729»\nDarrera modificació: 4 feb 2021 a les 20:38\nLa pàgina va ser modificada per darrera vegada el 4 feb 2021 a les 20:38.


Ciasa Lisüra Badia Itàlia - Ofertes d'hotels amb els MILLORS DESCOMPTES EN LÍNIA\nPantansare, 25, Badia, Badia, Itàlia, 39036 - Veure al mapa\nPer als viatgers què vulguin captar les imatges i els sons de Badia, Ciasa Lisüra és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nCiasa Lisüra també ofereix moltes instal.lacions per enriquir la seva estada a Badia. L'hotel ofereix Wi-Fi gratuït en totes les habitacions, recepció 24 hores, aparcament de cotxes, instal.lacions de barbacoa per garantir el més gran comfort possible als seus clients.\nGaudiu de les comoditats d'alta gama com ara calefacció, escriptori, balcó/terrassa, ventilador, aparell de televisió per tal de relaxar-vos després d'un cansat dia. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com jardí. Si buscau un allotjament còmode i adequat a Badia, faci de Ciasa Lisüra la vostra llar.\nTots els comentaris (8) Parelles (4) Viatgers en solitari (1) Famílies amb infants petits (2) Grups (2)


Tot a punt per a la nit més curta\nEl Parc de la Mar de Palma tornarà a protagonitzar un vespre ple de foc, música i bauxa. La Part Forana també s'apunta a aquesta festa pagana\nNúria Martí | 23 juny 2010\nPer a uns, la nit de Sant Joan és la nit més curta. Per a altres, la més màgica. I per a un parell, afortunats ells, la de més bauxa. El Parc de la Mar serà escenari avui vespre d'una nova revetla amb ball, música, foc i humor que s'allargarà fins passada la mitjanit.\nDel ball, s'encarregarà, a partir de les 21 hores, el grup Sonadors de vuit vents. Serà el sus a un vespre que preveu acollir fins a 10.000 persones a la cita ciutadana. Com ja és habitual, Miquel Àngel Llonovoy serà l'encarregat de fer el pregó de la revetla d'enguany amb els seus discursos punyents i plens d'ironia. Les seves paraules, devers les deu del vespre, donaran pas a un espectacle de foc a càrrec de la companyia Myotragus, que enguany estrenarà escenografia i estarà acompanyada d'altres dimonis de la Part Forana, de manera que seran devers una seixantena les bèsties infernals que ompliran de foc el Parc de la Mar. Finalment, la banda Eixut s'encarregarà de posar la música i el punt final en aquesta festa que organitzen la Federació d'associacions de veïns de Palma, Cort i l'Obra Cultural Balear.\nPerò no només Palma viurà aquesta festa de manera especial, la Part Forana també s'hi apunta cada any amb més força. Alaró celebrarà la II Festa de la flama, amb pujada fins al castell, tremponada popular, teatre amb Disperses i posterior baixada amb llanternes.\nA Son Servera, hi haurà revetla popular amb l'Orquestra mitjanit, Pelillos a la mar i Evolution, sense oblidar la sortida del sol del dia de Sant Joan des de la platja. A Muro també estan de festa aquesta nit i els encarregats d'amenitzar-la seran les orquestres Mel i sucre i Romàntics.\nAixí mateix, tot i que segurament fora programes oficials, totes les platges de Mallorca tindran anit una afluència més gran de l'habitual, ja que ningú no es vol perdre la tradició de fer un capfico en la nit més màgica, curta i perversa de l'any.\nEs veu que és generalitzat, això de la nit més curta. Tal com diu Marta, la nit més curta és la del dia més llarg, el solstici d'estiu, que és el 21 de juny.\nSupòs que a molts se'ls fa la més curta la del 23 al 24 a base de marxa i pomades... o altres 'herbes'!\nLa nit més curta és la de Sant Lluís, dia 21 de Juny!!!!


Jacob Cabezas, autor del cartell de la Fira Porc i Cervesa 2017 ~ A Manlleu Fem Xarxa\nJacob Cabezas, autor del cartell de la Fira Porc i Cervesa 2017\nEscrit per Fem Xarxa el 14 de Setembre de 2017 . Publicat a Butlletí\nEl manlleuenc Jacob Cabezas és l’autor del cartell de la Fira Porc i Cervesa 2017. L’il·lustrador, també conegut com a Blaufosc, i que actualment col·labora amb l’empresa Arkham Studio, ha pintat una composició creada amb els principals elements gastronòmics de la fira: “un espai ingràvid banyat de llum daurada i amb núvols d’espuma de cervesa on veiem festivar garrins juganers”.\nAquest cartell és el segon d’una sèrie en què es manté la marca de la fira creada fa dos anys i que incorpora una il·lustració diferent per cada edició, convidant a artistes de Manlleu o vinculats amb la ciutat a participar-hi amb les seves obres.\nLa fira, que aquest any celebrarà la seva 25a edició, tindrà lloc del 22 al 24 de setembre a la plaça Fra Bernadí, i compta cada any amb 50 expositors o empreses, més de 20.000 visitants (dels quals un 55% són de fora de la comarca d’Osona) i més de 30 activitats gastronòmiques organitzades entre les empreses participants, la revista Cuina, l’Associació MAB Manlleu, el Mercat Municipal i l’Ajuntament de Manlleu.\nEn aquesta edició, la fira celebrarà el Primer Concurs de Llonganissa de Catalunya, organitzat per La Confraria del Gras i el Magre i La Fundació Oficis de la Carn, en què hi poden participar cansalades i xarcuters d’arreu de Catalunya. Entre moltes altres activitats, també hi trobem la celebració del 5è Dia Cuina, organitzat per la revista gastronòmica cuina.cat, i el 4t Concurs de Cervesa Artesana.\nPodeu trobar tota la programació de la Fira Porc i Cervesa al web www.porcicervesa.cat i a les seves xarxes socials.\nTrobareu més informació de Jacob Cabezas -Blaufosc- al seu web www.blaufosc.com.\nEnllaç permanent d'aquest article: https://femxarxa.cat/butlleti/2017/09/jacob-cabezas-autor-cartell-fira-porc-cervesa-2017/\nPersones emprenedores: Sushi & Go Obre a #Manlleu un nou establiment de cuina japonesa per emportar #Amanlleufemxarxa buff.ly/2SFyXga


Creative Commons | Universitat Rovira i Virgili\nPortada > Vida al campus > Serveis > Centre de Recursos per a l'Aprenentatge i la Investigació (CRAI) > Què us oferim? > Suport a la investigació > Creative Commons\nCreative Commons és una organització no governamental sense ànim de lucre que desenvolupa plans per ajudar a reduir les barreres legals de la creativitat, per medi d’una nova legislació i l'ús de les noves tecnologies. El terme també es refereix a les llicències desenvolupades per aquesta organització.\nLes llicències Creative Commons s'emmarquen en l'intent d'equilibrar la balança entre l'autor i l'usuari; cal subratllar que aquest tipus de llicències respecten el concepte de propietat intel·lectual i l'elecció de l'autor.\nAquesta organització ofereix diferents tipus de llicències que engloben des del sistema tradicional de drets d'autor fins al total domini públic. Entre una obra amb "tots els drets reservats" o una "sense cap dret reservat", Creative Commons proposa tenir "alguns drets reservats".\nSi necessiteu més informació sobre l'ús de llicències Creative Commons per a l'elaboració de treballs docents o d'investigació, us podeu adreçar al servei virtual Pregunt@.


Sergi Samper, el producte més genuí del planter blaugrana\nLa nota més positiva del Barça-Apoel (1-0) és el debut de Sergi Samper en partit oficial amb el Barça. El migcampista barceloní, de 19 anys, és el producte més genuí del futbol formatiu, ja que va arribar a l'escola del Barça amb 6 anys i ha passat per totes les categories abans d'estrenar-se amb el primer equip.\n18/09/2014 - 09.48 Actualitzat 18/09/2014 - 23.45\nJugar en un lloc tan específic com el de pivot defensiu en el Barça no està a l'abast de qualsevol, especialment si el referent és Sergi Busquets. Altres jugadors vinguts de fora, com Mascherano o Song, han intentat sense èxit estar a l'alçada en aquesta demarcació. En el seu primer partit, com a titular a més, a Samper no li va pesar gens la responsabilitat a l'hora de dirigir l'equip juntament amb el seu ídol Xavi.\nAls coneixedors del futbol base blaugrana no els ha sorprès la irrupció de Samper, que ja de ben petit destacava pel seu sentit del joc col·lectiu i pel seu criteri a l'hora de dirigir el joc, assistir el company o ajudar en defensa. Un digne continuador de la nissaga dels "4" del Barça, des dels Milla i Guardiola fins a Xavi o Busquets. La passada temporada, la seva primera completa amb el Barça B, va ser una peça fonamental per Eusebio i això li va permetre, a més, anar adquirint el rodatge que li faltava per enfrontar-se amb jugadors més grans, sobretot en l'aspecte defensiu.\nCom altres productes del planter blaugrana, Samper va ser temptat per l'Arsenal. Ell, però, va preferir quedar-se per triomfar al Camp Nou. De moment, ja ha superat amb nota la seva estrena oficial i ha pogut comprovar que, si continua amb la seva progressió, les portes de l'Estadi se li obriran de bat a bat.\nSamper, l'última joia blaugrana\nRevolució i victòria patida (1-0)\nSamper, una nova aposta de Luis Enrique pel planter\nAixí destacava Samper en les categories inferiors\nSamper debuta al Camp Nou, des de l'escola fins al primer equip


Complementi la seva reuni� d' empresa amb visites culturals per l' entorn del Vilar!!\nVingui a visitar els aforaments salins de Cardona i el singular patrimoni natural i material que fan d' aquest indret un lloc �nic en el m�n.\nLa geologia, la minerologia, la bot�nica i la hist�ria tenen en aquest recinte un punt de trobada en el context de l' explotaci� que l' home ha fet d' aquest mineral des del Neol�tic fins arribar a l' explotaci� industrial.\nCASTELL I COL.LEGIATA DE SANT VICEN�\nA Cardona, la situaci� geogr�fica del castell respon a la necessitat de defensar l�acc�s al sal� i a la visi� privilegiada de les valls del Cardener.\nEl castell constitueix un excel.lent compendi de fortificaci� militar i mostra l' evaluaci� de les arts militars des de l' edat mitjana fins a l'�poca contempor�nia. OBSERVATORI ASTRON�MIC DE CASTELLTALLAT\nUna sessi� per iniciar-se en el m�n de l' Astronomia. Es poden fer diverses activitats, entre d' altres:\n- Bateig de cel\nAquesta activitat t� una durada de 2h aproximadament, inclou una xerrada introduct�ria amb un suport visual d' alta qualitat, explicaci� de les contel.lacions i els astres, i l' observaci� a trav�s de diversos telescopis d' un recull d' objectes que habiten la volta estelada\n- Mirant el sol\nAquesta activitat t� una durada de 1:30h, inclou una xerrada introduct�ria a la vida i exist�ncia de les estrelles i el nostre Sol. Una visita a l' interior de la nostra c�pula, i una observaci� del Sol, amb diversos telescopis.


Curs de Clown d’Agost\n4 dies intensos de Clown: del dijous 20 al diumenge 23 d’Agost (arribada el 19)\na Cal Clown, un bell indret enmig de la natura.\nPreu: 185€ si pagues abans del 3 d’Agost; 200€ deprés\nEl preu no inclou: els menjars (el cost del menjar dependrà dels alumnes però màxim per als 4 dies calculem que serà de 20€)\nPots dormir a la casa o en tenda de càmping\nLa carpa on donem les classes és molt gran, i posem un màxim de 10 persones\nMés info: WhatsApp +34 693972230 o por mail escoladeclown@gmail.com\nCurs de cinc dies\ndel 7 al 11 de Setembre\nCom Ser El Clown Que Ja Ets - Setmana d'Iniciació\nUna setmana d'intens aprenentatge en la naturalesa!\nCost 230€ si pagues abans del 15 d'Agost; 250€ si pagues després\nEl preu inclou: les hores de classe, l'allotjament, l'ús de la carpa i de les instal·lacions de Cal Clown.\nEl preu no inclou: menjars (el cost del menjar dependrà dels alumnes però màxim per als 5 dies calculem que serà de 30€)\nReserva la teva plaça amb un dipòsit de 125€ (i la resta abans de la fi d'Agost).\nEls dipòsits només es retornaran si per causa de les restriccions de la pandèmia no t'és possible acudir al curs.